als_Latn dik_Latn azb_Arab
Meditimet e Gumës
Këto ditë të fundvitit Grida po i kalon duke medituar. Atmosfera e festave e ka bërë atë që të jetë më optimiste për jetën në përgjithësi.
Ditën e djeshme ajo ka bërë një reflektim të gjatë në Facebook-un e saj duke shkruar se jo çdo ditë njeriu duhet të kritikojë.
“Krejt e pavend nëse do tentonim të “kritikonim” ata që në ditë të tilla reflektuan pak dhe i thirrën pak shpirtit të kësaj dite; do të përfundoja të kritikoja veten. Dëshira e njerëzve për t’u ndjerë në gëzim në atmosferë feste është një ndjenjë që na mungon dhe kam mirënjohje për gjithë momentet e bukura që i falen miqve të mi e madje shpirtit të mbarë shqiptarëve që kanë gëzuar pak në histori.
Përgjatë të gjitha kohërave, duhet të jetë dëgjuar shpesh një “rënkim” i njerëzimit mbi atë se sa më e vështirë është bërë bota sot … e ndokush mund të shfaqet naiv dhe i vogël, ndërsa pretendon që në kohën e tij (tonën), është shumë më e vështirë se ndonjëherë ka qenë; e mundet të ketë qenë edhe më e vështirë dikur, por asgjë nuk ndalon dot nevojën për të krahasuar kohët apo për të thërritur për kohën tonë atë që jetojmë vetë…
E gjendemi sot këtu, në Shqipërinë tonë, pas njëzet e ca viteve rropatje për të krijuar çdo gjë nga fillimi, tashmë me idenë mbizotëruese që mjafton të kemi më shumë dhe do të jemi më mirë! Në fakt ajo që duket se shtohet është zhurma e rropatjes për më shumë, që shurdhon veshin të dëgjojë tinguj të tjerë të rëndësishëm”, shkruan Grida, e cila me sa duket kërkon që ta mbyllë këtë vit me pozitivitet.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn